**Letocetum** er levningene av en romersk bosetning innenfor hva som i dag sognet til den engelske landsbyen Wall i Staffordshire. Bosetningen var en viktig militær skysstasjon ved krysset mellom de romerske veiene Watling Street (den romersk veien til nordlige Wales) og Icknield Street, i dag motorveiene A5 og A38. Det lå en festning, *castrum*, som bevoktet området der. Stedet eies og drives i dag av National Trust under navnet *Letocetum Roman Baths Site & Museum*. Man kan se ruiner etter romerske bygningene, og funn er samlet i et museum på stedet.

Romerne kom til Letocetum i 50 e.Kr. for å etablere en festning under de første årene av invasjonen av Britannia. Landet kunne romme store mengder soldater og Letocetum, ved et viktig krysningspunkt, ble en storstilt posteringstasjon. Bosetningen utviklet seg med påfølgende badehus og *mansio*, større hus med flere leiligheter for offisielle reisende foruten også den voksende sivile befolkningen. Det er kjent hovedsakelig fra detaljerte arkeologiske utgravninger i 1912-1913, som ble konsentrert rundt badehusene og bolighusene, men det er videre bevis på en betydelig bosetning ved mulige basilika (søylehall), tempel, og amfiteater.

De levninger som er synbare i dag er de av badehuset i stein og mansio, bygget omtrentlig 130 etter at Letocetum opphørte å ha en militær funksjon og ble et ren sivilt samfunn. Bosetningen nådde sitt høydepunkt en gang mellom 100- og 200-tallet og strakte seg på dette tidspunktet utover 20–30 acre. Denne ble ødelagt av brann i omkring 160–170, i samme tidsrom som Viroconium også ble ødelagt. Dette tyder på at lokale briter gjorde opprør mot romerne. Ved slutten av 200-tallet ble byen flyttet bak høye forsvarsmurer Watling Street. Etter at romerne forlot og oppga romersk Britannia tidlig på 400-tallet, gikk bosetningen inn i en nedgangsperiode og ble forlatt. Den moderne landsbyen Wall oppsto senere på det området som i sin tid utgjorde Letocetum.

Stedsnavnet
-----------

Stedet er omtalt som Etocetum i *Itinerarium Antonini Augusti* (et register over stasjonene og distansene langs mange av veiene i Romerriket) og navnet er antagelig en latinifisering av en brytonisk stedsnavn som er rekonstruert som *\*Lētocaiton* («Gråskog»); sammenlign med gammelwalisiske *Luitcoyt* og moderne walisisk *Lwytgoed*. Navnet representerer muligens mangfoldet av trær ved stedet som ask og alm. David Nash Ford har identifisert samfunnet som Cair Luit Coyd («Festning Gråskog»), listet av Nennius blant de 28 byene i Britannia i hans *Historia Brittonum* («Britonenes historie»), tidligere identifisert med Lincoln eller Lichfield.

Referanser
----------

1. ↑  «Mansio» i: *A Dictionary of Greek and Roman Antiquities*, John Murray, London, 1875.
2. ↑  Sims-Williams, Patrick (1990): «2» i: Bammesberger, Alfred: *Britain 400-600: Language and History*. Heidelberg: Carl Winter Universitätsverlag, ISBN 3-533-04271-5, s. 260
3. ↑  White, Kevan (28. september 2010): «Letocetvm Roman Forts and Camps. Romano-British Fortified Town» Arkivert 7. juni 2011 hos Wayback Machine. *Roman-Britain.org*.
4. ↑  Gould, Jim (1998): *Letocetum: The Rise and Decline of a Roman Posting Station*, s. 6.
5. ↑  «Lichfield: The place and street names, population and boundaries», *A History of the County of Stafford: Volume 14: Lichfield*. 1990. s. 37–42.
6. ↑  «Lichfield» Arkivert 4. mars 2016 hos Wayback Machine. *Key to English Place Names*. Institude for Name Studies, University of Nottingham.
7. ↑  Delamarre, Xavier (2012): *Noms de lieux celtiques de l'europe ancienne (-500/+500): Dictionnaire*. Arles, France: Éditions Errance, ISBN 978-2-87772-483-8, s. 175
8. ↑  Nennius (tilskrevet), Theodor Mommsen (red.): *Historia Brittonum*, VI, hos Latinske WikiSource
9. ↑  Ford, David Nash (2000): «The 28 Cities of Britain» Arkivert 15. april 2016 hos Wayback Machine. *Britannia*.
10. ↑  Wolcott, Darrell (2010): «Glast and the Glastening», Center for the Studies of Ancient Wales (Jefferson, Texas).

Litteratur
----------

* Gould, Jim (1998): *Letocetum: The Rise and Decline of a Roman Posting Station*. J. Gould. ISBN 0-9534905-0-5.
* Greenslade, M.W. (1990): *A History of the County of Stafford: Volume XIV. Victoria County History*. ISBN 978-0-19-722778-7.
* Reno, Frank (1999): *Historic Figures of the Arthurian Era*. Mc Farland & Co. ISBN 978-0-7864-0648-7.

Eksterne lenker
---------------

* Offisielt nettsted Rediger på Wikidata

* (en) Letocetum – kategori av bilder, video eller lyd på Commons Rediger på Wikidata
* Letocetum Roman Baths Site & Museum, informasjon fra *National Trust*
* Wall Roman Site (Letocetum), informasjon fra *English Heritage*
* Letocetum Roman Baths and Museum, Archaeological Site[*død lenke*], teknisk informasjon for besøkende fra *Enjoy Staffordshire*

|  |  |
| --- | --- |
| Oppslagsverk/autoritetsdata | VIAF
 |